Közel egymilliárdot költenek a Vasmű útra | Dunaújváros Online
Vasmű út
Közel egymilliárdot költenek a Vasmű útra
2019. május 12. (vasárnap) 7:13 - doszerk
Dunaújváros Megyei Jogú Város Önkormányzata saját forrásból felújította a Vasmű út – Dózsa György útkereszteződése és a Kossuth Lajos utca közötti szakaszt.
A Kormány jelentős összegű - közel egymilliárd forintos! - támogatásával a munka folytatódhat, a Vasmű úton a Kossuth Lajos utca - Építők útja közötti szakaszon teljes szélességben megújul az aszfaltburkolat - számolt be az új beruházásról Cserna Gábor, Dunaújváros polgármestere.
– A kormányhatározat birtokában már elkezdődtek a közbeszerzési eljárások. Ha minden előkészítő munka a tervezettek szerint halad, akkor még a nyáron elkezdődhet a Vasmű út további, Építők útjáig tartó teljes felújítása, s az idén be is fejeződik.
Pontosan ez mit tartalmaz?
– Az aszfaltburkolat teljes cseréjét, ami nem csupán a teljes felület-cseréjét jelenti, hanem ahol szükséges, ott az útalapot is javítjuk. A szükséges helyeken az útszegélyeket is felújítjuk. De további parkolóhelyek kialakítására is sor kerül, azáltal, hogy a párhuzamos parkolók helyett ferde parkolókat alakítunk ki.
Ezt az úttest szűkítésével fog járni?
– Korántsem. Az úttest és a járda között fák által határolt „holtsávot” fogjuk a ferde parkolók számára igénybe venni. Így a valós járdaszélesség nem változik, de a fákat körülvevő esztétikailag erősen megkérdőjelezhető kinézetű fehérre festett betonteknőket megszüntetjük.
A Vasmű út járdája is elég elhanyagolt…
– Jó hír, hogy a járdarész is teljesen új díszburkolatot kap az említett szakaszon végig. Egy jó minőségű térkővel fogjuk az egész szakaszt leborítani, amelybe a főépítész úr tervei szerint színes mintázat is belekerülhet. Mindehhez az új burkolathoz új utcai bútorokat is vásárolunk. Sőt járdabővítés is tervezünk a Vasmű út középső részének egy szakaszán, itt a kandelábereket is ki fogjuk cserélni.
Mindez útlezárásokkal fog járni…
Igyekszünk szakaszosan, sáv-szűkítésekkel megoldani a teljes felújítást, de mindezek ellenére minden bizonnyal torlódásokra kell számítani az építkezés idején. Éppen ezért kérem a közlekedők türelmét és együttműködését. Igyekszünk tervszerűen felújításokat végezni minden egyes városrészben, azonban tudomásul kell vennünk, hogy egy ütemben ilyen mértékű útfejlesztésre ritkán van egy városnak lehetősége. Nagyon köszönöm, hogy Magyarország Kormánya számtalan külön forrás biztosításával is igyekszik hozzájárulni ahhoz, hogy városunk egyre szebb, élhetőbb és igényesebb legyen.
- Fekete Györgyi -
2019. május 21. (kedd)
Szépkorú köszöntés, stabilan tartja negyedik helyét az NB III-as bajnokságban a DPASE - egy csokorban a hét legfontosabb hírei a D+TV Híradójában.
Újabb városalapítót köszöntöttek
Soós Jánosné, Eta néni vasárnap ünnepelte kilencvenedik születésnapját. A jeles alkalomból hétfőn délelőtt Gombos István humán ügyekért felelős alpolgármester is felköszöntötte őt.
A Mol szerdán 5-5 forinttal emeli a 95-ös benzin és a gázolaj ár nagykereskedelmi árát.
2019. május 20. (hétfő)
Nincs oka panaszra a dunaújvárosi Szent Pantaleon Kórháznak, 2010 óta több, mint 7 milliárd forint értékben tudtak az uniós, a kormányzati a fenntartói pályázatok és az önkormányzati támogatások lehetőségeivel élni. Időközben a fenntartó a város helyett magyar állam lett, ettől függetlenül Dunaújváros kórházát továbbra is támogatja a városunk.
Bringatúra, testvérváros, lakossági fórum Ercsiben, tehetségnap az egyetemen, közeleg a Családi Hétvége - egy csokorban a hét legfontosabb hírei a D+TV Híradójában.
Egy hét múlva, május 26-án vasárnap 8 millió 11 ezer választópolgár dönthet arról, kik foglalhatják el az Európai Parlamentben (EP) a Magyarországnak járó 21 képviselői helyet.
Lakossági fórumot tartott a Campus étteremben dr. Palkovics László innovációs és technológiai miniszter a közelgő Európai parlamenti választás legfőbb kérdésével, az illegális bevándorlással kapcsolatban.
Makovics Mirtill bajnoki címe
A 62-es utat is teljesen lezárták
Két aranyérem Győrből